Aalborg Stiftstidende, 1838-07-21
Frankrig. Laitys Proces begyndte den 9de i Pairskammeret. Han havde Hr. Michel de Bourges til Defensor og tilstod at være Forfatter til det forfulgte Skrift, samt at der af samme vare trykte 10000 Exemplarer. At Pairs-Retten vilde kjende ham skyldig i Attentat mod Statens Sikkerhed, der om havde man egentlig ikke tvivlet, men dog neppe antaget, at Processen vilde blive saa kort. Defensors Jndlæg blev ikke besvaret ved nogen Replik af Actor og Dommen fældtes allerede den 11te Juli. Pairskammeret decreterede, at det ansaae den begaaede Forbrydelse for farlig nok til at komme under Pairskammerets Kiendelse, og afviste følgelig enhver Jndsigelse mod dets Competence; det erkjendte, at Francois Armand Rupert Laity, ved Udgivelsen af sit Flyveskrift, havde gjort sig skyldig i Attentat mod Statens Sikkerhed og følgelig blev at dømme til 5 Aars strængt Fængsel og en Pengebøde af 10000 Fr. Efterat have udstaaet sin Fængselstraf bliver han endnu for Livstid at stille under Politiets Opsigt og har desuden at erstatte Processens Omkostninger. Dommen er undertegnet af 98 Pairer. At en saadan Dom i en Pressesag ikke finder Forsvar hos Pressen, er hvad man kan vente. Jmidlertid gaaer Daddelen ikke saameget ud over Pairerne, som over Regjeringen, at den har foranlediget en saadan Sag og forlangt Anvendelsen at de forhadte Septemberlove, tvertimod det System, den ellers havde fulgt. Laitys Dom har gjort et piinligt Jndtryk paa den offentlige Mening og, ved nærmere at drøfte Sagen i Bladene, vil dette snarere blive dybere end forsvinde. Nogle af Journalerne drage allerede til Felts mod den hele Sag og anvende for det Første en fiin Jronies snertende, Vaaben. "Pairerne have jo maattet opoffre sig for Ministeriet, naar Regjeringen seer sig nødt til at raabe om Hjælp. - Det er lettere at afsige en haard Dom end at gjøre er farligt Attentat af et lidet Skrift, der er udkommet under alle lovlige Former og slet ikke indeholder nogen injurierende Phrase. - Pairskammeret befinder sig paa en farlig Afvei, naar det saaledes vil lade sig lede af Ministeriet; thi dette vil, om Enhver, der staaer Fare for at falde, klamre sig fast til Pairerne, ligesom den Druknende griber efter et Denne Dom er ogsaa en Caracteristik over 16 Septemberlovene, thi den dicterede Straf er den mildeste, de indeholde for Presseforseelser, og der var altsaa intet andet Alternativ end denne Dom eller Frikjendelse. - Kort man gaaer ud paa at godtgjøre, at denne Proces vistnok er en meget slemt Misgreb af det nærværende Cabinet og en stor Feil af Regjeringen. Jmidlertid maa man dog vel ogsa tillægge Denne fornuftige Motiver for dens Handlinger, Maaske forklares Sagen nogenlunde af en Skildring over den nærværende franske Armees moralske Tilstand. Vel indberette Divisionsgeneralerne ideligt fordeelagtigt om Tropper, nes gode Stemning, men ved nærmere Undersøgelse ladet det sig neppe negte, at Armeen i sit Skjød indeholder Elementer, som ere farlige for Disciplinen. At holde en Armee paa 300,000 Mand i Frankrig rolig, uden at kunne give den krigerisk Beskjæftigelse, vil til alle Tider blive en temmelig vanskelig Opgave. Revolutionen 1830 syntes at love Nationen en Krig, hvorefter vel en stor Deel af dens Ungdom sukkede. I de første Aar derefter trængte en Mængde Frivillige sig ind under Fanerne; man regnede meer end 50,000 enthusiastiske, ærgjerrige unge Mænd, som fra Skoler og Collegier stillede sig under Vaaben, i Haab om, med Sværdet i Haanden at kunne aabne sig en Løbebane, som deres Fædre under Republiken og Keiserriget havde gjort. Saaledes seer man ikke sjeldent Ynglinge af det bedste Familer, Sønner af Marschaller, Hertuger, Pairer, at træde ind i Armeen som simple Soldater, for at bane sig Veien til Officeersposter. At det fredelige System har maattet stemme en stor Deel af disse Ærgjerrige slet, er hvad man let kan tænke sig, og deraf er opstaaet en let forklarlig Utilfredshed med Tingenes bestaaende Orden, da de nærede Forhaabninger saa aldeles ere skuffede. Mange af disse Frivillige ere nu avancerede til Underofficerer og have, som saadanne, ogsaa en stor Jndflydelse paa de simple Soldater.